Ketil Gudim

Ketil Gudim (født 5. november 1956) er en norsk danser, skuespiller, koreograf og instruktør som i mer enn tyve år var tilknyttet Nasjonalballetten. Han er bror av Gro Gudim, som var danser i samme ensemble. 

 Bakgrunn og utdanning 
Gudim er oppvokst i Sarpsborg og startet med dans på Elbjørgs ballettskole da han var 14 år. Han kom til hovedstaden i 1973 for studier ved Statens Balletthøgskole.

 Nasjonalballetten 
Etter studier ble han engasjert ved Nasjonalballetten i 1977 og debuterte som solist i Coppelia (1979). Gjennombruddet var rollen som Ariel i Arne Nordheims Stormen (1980).Gjorde Gudim til plakatgutt (artikkel fra 2004) nrk.no (besøkt 20. september 2024)

I Volven var han den norrøne guden Tor med hammeren. I Flåklypaballetten (1983) danset han rollen som Solan Gundersen.

Han pensjonerte seg fra Nasjonalballetten i 1998 (som eselet Bottom i En midtsommernatts drøm), men har siden vært tilbake og gjort en rekke mindre roller. Etter pensjonering flyttet han til Risør med sin kone Cecilie Norum, for å lede Vestfold (Ellen Mathisens) Ballettakademi. Han er fortsatt engasjert som pedagog.

 Andre engasjementer 
På 1980-tallet danset han store roller i musikaler som A Chorus Line og Cats. Andre engasjementer var ved Riksteatret (i Nesegrevet, 1994), Teater Ibsen, Smuget (dørvakten), Victoria Teater (Natta til fru Haugen), Agder teater og Oslo Nye Teater. Han var skuespiller i filmen Mendel (USA, 1997). Gudim har også hatt andre skuespillerroller, blant annet som Puck i Shakespeares En midtsommernatts drøm.

 Kulturleder 
Grunnet store ryggplager (1989) gikk han over i administrative roller, blant annet som  styreformann i Carte Blanche, i en tid med store finansielle problemer og konkurs (1989–91).  

 Priser og utmerkelser 
 Dansekritikerprisen 1981 for «Amor» i Sylvia.

 Referanser 

 Eksterne lenker 


Kategori:Norske ballettdansere
Kategori:Norske dansere
Kategori:Norske skuespillere
Kategori:Norske skoleledere
Kategori:Personer fra Sarpsborg kommune